সাতকড়ার ঔষধি গুণাগুণ : সাতকড়া একটি ভিটামিনসমৃদ্ধ ফল এবং এর পুষ্টিমান অনেক উন্নত। সাতকড়ায় রয়েছে প্রচুর পরিমাণে ভিটামিন সি, ক্যালসিয়াম ও ফসফরাস, যা সচরাচর অনেক ফলে দেখা যায় না। তাই সাতকড়াকে একটি ঔষধি ফল হিসেবেও বিবেচনায় আনা যেতে পারে। কৃষি সম্প্রসারণ অধিদফতরের একটি সূত্র জানায়, সাতকড়া যে শুধু সুস্বাদু তরকারি ও টক তা নয়। এ ফলটি জনস্বাস্থ্যের জন্যও বিশেষ উপকারী। শরীরের বাত, শিরা-উপশিরা ব্যথায় যারা ভুগছেন তারা ‘সাতকড়া’ খেতে পারেন। সাতকড়া এসব রোগ থেকে উপশম দেবে সন্দেহ নেই। তবে গ্যাস্ট্রিকের জন্য সাতকড়া বিশেষ উপযোগী ফল নয়। সুতরাং গ্যাস্ট্রিক রোগীদের এ ফল এড়িয়ে চলাই ভালো।